**ZAPISNIK**

**s 4. sjednice Gradskog vijeća Grada Skradina**

**4.** sjednica Gradskog vijeća Grada Skradina održana je u četvrtak 14. (četrnaestog) prosinca 2017.g. u Uredu gradonačelnika, s početkom u 10,30 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 11, te kako postoji kvorum za pravovaljano odlučivanje. Sjednici su nazočni: Željko Bajalica, Ivan Banić, Ante Bratić, Marijana Laća, Milenko Palinić, Antonio Periša, Tonći Petrović, Leonard Radnić, Slavko Skočić, Nadija Zorica i Florijan Žižić.

Sjednici nisu nazočni: Frane Formenti i Silvana Matić (opr.odsutna).

Sjednici su nazočni gradonačelnik Grada Skradina Antonijo Brajković i njegovi zamjenici Kristina Vlaić Bubalo, te Nikola Milović.

Predsjednica Gradskog vijeća Grada Skradina Nadija Zorica izvijestila je vijećnike kako je vijećnik Florijan Žižić dana 27. listopada 2017.g. dostavio podnesak kojim izvješćuje kako od navedenog datuma vijećničku dužnost obnaša kao nezavisni vijećnik, a ne više kao član političke stranke „HRVATSKA STRANKA PRAVA ANTE STARČEVIĆ (HSP AS).

Potom je predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 23. točke. Prijedloga za izmjenu i dopunu dnevnog reda nije bilo, te je tako predloženi dnevni red stavila na glasovanje. Isti je jednoglasno usvojen.

Za raspravu i odlučivanje utvrđen je slijedeći

**DNEVNI RED**

1. Izvješće Mandatne komisije i verifikacija mandata vijećnika zamjenika

-prisega vijećnika.

2. II Prijedlog Izmjena i dopuna Proračuna Grada Skradina za 2017.g.

3. Prijedlog izmjena Programa gradnje objekata i uređaja komunalne infrastrukture na

području Grada Skradina u 2017.g. (III)

4. Prijedlog izmjena Programa održavanja komunalne infrastrukture na području Grada

Skradina u 2017.g. (III)

5. Prijedlog izmjena i dopuna Programa javnih potreba u kulturi na području Grada Skradina

za 2017.g. (II)

6. Prijedlog izmjena i dopuna Programa javnih potreba u sportu na području Grada Skradina

za 2017.g. (II)

7. Prijedlog izmjena i dopuna Programa pomoći socijalno ugroženim osobama na području

Grada Skradina za 2017.g. (I)

8. Prijedlog Proračuna Grada Skradina za 2018.g. s Projekcijom Proračuna Grada Skradina

za 2018.g.-2020.g.

9. Prijedlog Plana razvojnih programa 2018.g.-2020.g.

10. Prijedlog Odluke o izvršenju Proračuna Grada Skradina za 2018.g.

11. Prijedlog Odluke o izmjeni Odluke o porezima Grada Skradina.

12. Prijedlog Odluke o izmjeni Odluke o socijalnoj skrbi.

-2-

13. Prijedlog Programa gradnje objekata i uređaja komunalne infrastrukture na području

Grada Skradina u 2018.g.

14. Prijedlog Programa održavanja komunalne infrastrukture na području Grada Skradina

u 2018.g.

15. Prijedlog Programa javnih potreba u kulturi na području Grada Skradina za 2018.g.

16. Prijedlog Programa javnih potreba u sportu na području Grada Skradina za 2018.g.

17. Prijedlog Programa pomoći socijalno ugroženim osobama na području Grada Skradina

za 2018.g.

18. Prijedlog Odluke o dopuni Odluke o nerazvrstanim cestama na području Grada

Skradina

19. Prijedlog Odluke o određivanju pravnih osoba od interesa za sustav civilne zaštite na

području Grada Skradina.

20. Prijedlog Analize stanja sustava civilne zaštite Grada Skradina za 2017.g.

21. Prijedlog Godišnjeg plana razvoja sustava civilne zaštite Grada Skradina u 2018.g.

22. Prijedlog Godišnjeg provedbenog plana unapređenja zaštite od požara Grada Skradina za

2018.g.

23. Prijedlog Rješenja o izmjeni Rješenja o osnivanju i imenovanju članova Vijeća za

davanje koncesijskog odobrenja.

Sukladno članku 63. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, upozorivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **FLORIJAN ŽIŽIĆ, nezavisni vijećnik:**

„1.S obzirom na protek vremena, možemo reći i prije Domovinskog rata, ništase nije napravilo vezano za rješavanje oborinskih voda u Rupama.

Novi su se objekti napravili, nove površine su se asfaltirale, betonirale, a propusti su ostali isti i nažalost začepljeni.

Ovo govorim konkretno za središte Rupa, gdje svaka nova kiša, bujica raznosi nekontrolirano oborinsku vodu, materijal i sve što se nađe na putu.

Postoji li mogućnost da nadležne gradske službe iziđu na teren i snime stanje kako bi se mogle poduzeti odgovarajuće mjere. (vire kablovi iz zemlje)

2. U Skradinu je predstavljen program Hrvatskog zavoda za zapošljavanje u suradnji s europskom unijom: „Javni radovi – Čišćenje protupožarnih puteva“ što je jedna pozitivna akcija koju bi svi trebali podržati.

Zamolio bi gradonačelnika da nam ukratko kaže nešto više o projektu „Javni radovi“?“

-3-

ODGOVORI:

Pročelnik Jedinstvenog upravnog odjela Grada Skradina Josip Silov odgovorio je:

„1. Točno je da u Rupama postoji problem oborinske vode, ne od sada, nego od kada Rupe postoje. Nekad su postojali kanali, propusti, određene jaruge koji su tu vodu odvodili prema Krki. Počevši od asfaltiranja ceste kroz Rupe kada nisu ostavljani određeni propusti pa do radnji ljudi koji grade svoje objekte ili skretanja vode sa svoje njive ili parcele, sada se događa da ta voda teče niz cestu i sliva se tamo gdje može. Jednostavnog rješenja nema. U svakom slučaju bi trebalo napraviti jednu sveobuhvatnu projektnu dokumentaciju kojom bi se utvrdile kritične točke gdje se te vode slijevaju, gdje su postojeći kanali koji su zatvoreni i onda u suradnji s „Hrvatskim vodama“, na temelju te dokumentacije, eventualno pokušati riješiti barem one glavne točke tog problema. Trenutno nemam sad odmah rješenje tipa „izići ćemo sutra na teren“. Što se tiče kablova koji vire, nije problem oborinskih voda, već nepostavljene javne rasvjete koja je bila planirana i to ako govorimo o gornjem dijelu sela (od crkve pa prema gore). Radi se o nepostavljenim stupovima javne rasvjete koji su, zbog nedostatka financijskih sredstava, postavljeni na svako drugo mjesto postavljenog kabela, a ne na svako mjesto gdje je kabel postavljen. To je ono što ja znam o tome.“

Na drugo vijećničko pitanje vijećnika Florijana Žižića, gradonačelnik Antonijo Brajković odgovorio je slijedeće:

„2. Ministarstvo rada i mirovinskog sustava, preko Zavoda za zapošljavanje otvorilo je Program javnih radova, obavijestilo je jedinice lokalne samouprave. Mi nismo mogli odbiti takav program. Bila je otvorena mogućnost da naš program provodi Dobrovoljno vatrogasno društvo (DVD). Na sastanak su pozvana oba naša DVD-a (DVD Skradin i DVD Dubravice). DVD Skradin je izrazio želju i spremnost da taj program provodi i ima potpunu autonomiju u tome koliko ljudi misli da mu je potrebno za provedbu programa. Došlo se do broja 43, a Grad Skradin obvezao se financirati projekt u onom dijelu koja je njegova obveza, a to je materijalno opremanje svih tih ljudi u smislu opreme za rad, pile, trimeri i druga sredstva za rad, te zaštitna odjeća. U našem slučaju radi se, po našim projekcijama, o 80.000,00 kn. U Rebalansu Proračuna za ovu godinu planirano je 30.000,00 kn, a u Proračunu za iduću godinu planirano je 50.000,00 kn. Neću posebno naglašavati kolika je dvostruka uloga ovoga projekta, osim što će zaposliti 43 osobe koje spadaju u kategoriju teže zapošljivih, tu je i rješavanje odnosno čišćenje protupožarnih puteva i pokušaj prevencije loših situacija koje su nam se događale ove godine.“

1. **ŽELJKO BAJALICA, nezavisni vijećnik**

„1. Hoćete li se Vi kao gradonačelnik Grada Skradina na jednak način odnositi prema potrebama infrastrukturalnim i svakim drugim potrebama svih naselja koja spadaju Gradu Skradinu, bez obzira tko u njima živi?“

ODGOVOR:

Gradonačelnik Grada Skradina Antonijo Brajković odgovorio je:

„1. Na stranu na Vaše aluzije, ja ne mogu čitati misli na što ste konkretno mislili, ali očito ste aludirali na činjenicu da možda sva naselja nemaju isti tretman. To je vjerojatno istina i lako provjerljiva istina. Sva naselja nemaju jednake potrebe ni jednak broj stanovnika, ali moj posao je

-4-

voditi računa, naravno koliko to dozvoljavaju proračunske mogućnosti, o svakom mjestu na području Grada Skradina, a ima ih 21. Moja dosadašnja praksa, iako mi iskustvo nije dugo - tek 6 mjeseci, pokazuje kako su aktivnosti Grada poduzete više-manje u svim mjestima na području Grada Skradina u ovoj ili onoj mjeri kroz ono što je potreba stanovnika koji na tom prostoru žive. To je sve što Vam mogu reći:“

1. **SLAVKO SKOČIĆ, vijećnik SDSS-a**:

„1. Gosp. Gradonačelniče, tko uz Vas učestvuje u raspodjeli proračunskog novca korisnicima proračuna (sportu, kulturi, socijali) i ostalima sa posebnim osvrtom na sredstva predviđena za

1. program gradnje objekata i uređenje komunalne infrastrukture
2. održavanje komunalne infrastrukture. Tko u nedostatku mjesnih odbora za pojedina naselja prema Vama podnosi zahtjev te na osnovu kojih parametara ti zahtjevi budu prihvaćeni ili odbijeni. Kako se dogodilo da iz Proračuna za 2017.g. bude izbačena
3. prilazna cesta groblju Žažvić
4. javna rasvjeta ulaz Skradin-Skradinsko Polje u iznosu 170.000,00 kn, a isti iznos bude dodijeljen cesti Dubravice-Uzdaj dotad nespominjanoj u Proračunu.

ODGOVORI:

Gradonačelnik Grada Skradina Antonijo Brajković odgovorio je:

„1. Na Vaše pitanje, tko kreira proračunsku stvarnost, odgovorio bi, više-manje Vi vijećnici. Većina vijećnika donosi proračun, a tko sudjeluje u njegovoj pripremi odgovorit ću kako osim gradonačelnika i stručnih službi, sudjeluju vijećnici i ljudi s terena. Na neki način, od svih Vas dolaze nam „želje“ koje moramo filtrirati u proračun i sukladno proračunskim mogućnostima i potrebi da uravnotežimo prihode i rashode, proračun je takav-kakav je. Naglašavao sam više puta kako ne možemo udovoljiti svakoj želji, ali dobar dio onoga što su potrebe stanovnika Grada Skradina je ugrađeno u proračun.

2.Zašto javna rasvjeta na ulazu Skradin-Skradinsko Polje nema više proračunsku stavku, a planirana je druga stavka konkretno Dubravice-Uzdaj, to naprosto nije istina i Dubravice-Uzdaj je planirana za 2017.g. i izvršit će se kako stvari stoje 2018.g., a određena izgradnja javne rasvjete u naselju Skradinsko Polje će također biti izgrađena početkom 2018.g.“

Pitanja vijećnika više nije bilo.

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 3. sjednice Gradskog vijeća Grada Skradina. Kako se nitko nije javio, predsjednica Gradskog vijeća Grada Skradina Nadija Zorica stavila je isti na glasovanje. Zapisnik s 3. sjednice Gradskog vijeća Grada Skradina jednoglasno je usvojen.

-5-

**RASPRAVA I ODLUČIVANJE**

**Točka 1.**

**Izvješće Mandatne komisije i verifikacija mandata vijećnika zamjenika**

**-prisega vijećnika**

Predsjednica Gradskog vijeća¸Grada Skradina Nadija Zorica dala je riječ predsjedniku Mandatne komisije Tonći Petroviću da podnese Izvješće. Predsjednik Mandatne komisije Tonći Petrović naveo je kako je dana 4. prosinca 2017.g. u prostorijama Grada Skradina, s početkom u 09,00 sati održana 2. sjednica Mandatne komisije na kojoj je razmatran podnesak vijećnika Darka Gardijana, koji je na provedenim izborima za članove Gradskog vijeća Grada Skradina, održanih 21. svibnja 2017.g.), izabran na kandidacijskoj listi grupe birača (ŽELJKO BAJALICA, DRAGAN SMOLIĆ, DUŠAN LAZINICA). Naime, dana 5. listopada 2017.g, vijećnik Darko Gardijan podnio je zahtjev za stavljanjem mandata u mirovanje iz osobnih razloga, što za posljedicu ima mirovanje mandata. Dalje je naveo kako sukladno odredbama članka 81. stavak 4. Zakona o lokalnim izborima („Narodne novine“, broj 144/12, 121/16), člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste. Slijedom navedenog, prvi slijedeći neizabrani kandidat na kandidacijskoj listi grupe birača (ŽELJKO BAJALICA, DRAGAN SMOLIĆ, DUŠAN LAZINICA) je ŽELJKO BAJALICA, Žažvić, Žažvić 15, 22222 SKRADIN, a koji se nalazio na 2. (drugom) mjestu kandidacijske liste grupe birača (ŽELJKO BAJALICA, DRAGAN SMOLIĆ, DUŠAN LAZINICA). Sukladno odredbama Poslovnika Gradskog vijeća Grada Skradina, Mandatna komisija izradila je Izvješće o stavljanju mandata vijećnika u mirovanje iz osobnih razloga i određivanju zamjenika, te ga na znanje dostavlja Gradskom vijeću Grada Skradina.

S obzirom na činjenicu da je u materijalima dostavljeno Izvješće Mandatne komisije, mišljenja je kako nema potrebe čitati dostavljeno Izvješće, te je predložio da se isto u cijelosti primi na znanje. Ono glasi:

„Na temelju članaka 3. st. 3., i 19. st.3. Poslovnika Gradskog vijeća Grada Skradina („Službeni vjesnik Šibensko-kninske županije“, broj 17/09, 5/13), Mandatna komisija podnosi

I Z V J E Š Ć E

o stavljanju mandata vijećnika u mirovanje iz osobnih razloga i određivanju zamjenika

I Dana 05. listopada 2017.g. zaprimljen je zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina. Zahtjev je podnio vijećnik Gradskog vijeća Grada Skradina Darko Gardijan koji je na provedenim izborima za članove Gradskog vijeća Grada Skradina, održanih 21. svibnja 2017.g.), izabran na kandidacijskoj listi grupe birača (ŽELJKO BAJALICA, DRAGAN SMOLIĆ, DUŠAN LAZINICA). Zahtjev za stavljanjem mandata u mirovanje iz osobnih razloga na dužnost člana Gradskog vijeća Grada Skradina ima za posljedicu mirovanje mandata.

-6-

II Sukladno članku 81. stavak 4. Zakona o lokalnim izborima („Narodne novine“, broj

144/12, 121/16), člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste. Slijedom navedenog, prvi slijedeći neizabrani kandidat na kandidacijskoj listi grupe birača (ŽELJKO BAJALICA, DRAGAN SMOLIĆ, DUŠAN LAZINICA) je ŽELJKO BAJALICA, Žažvić, Žažvić 15, 22222 SKRADIN, a koji se nalazio na 2. (drugom) mjestu kandidacijske liste grupe birača (ŽELJKO BAJALICA, DRAGAN SMOLIĆ, DUŠAN LAZINICA).

III Polazeći od gore navedenog, Mandatna komisija smatra kako mandat vijećnika Darka Gardijana u Gradskom vijeću Grada Skradina miruje s danom dostave zahtjeva za stavljanjem mandata u mirovanje iz osobnih razloga. Zamjenik koji umjesto njega počinje obnašati dužnost vijećnika u Gradskom vijeću Grada Skradina je Željko Bajalica, te se podnošenjem ovog Izvješća mandat imenovanog treba smatrati verificiranim.“

Izvješće Mandatne komisije prima se na znanje.

Predsjednica Gradskog vijeća Grada Skradina Nadija Zorica pozvala je gospodina Željka Bajalicu da položi svečanu prisegu sukladno članku 5. Poslovnika Gradskog vijeća Grada Skradina („Službeni vjesnik Šibensko-kninske županije“ broj 17/09, 5/13).

Izvješće se prilaže Zapisniku pod 1) i čini njegov sastavni dio.

**Točka 2.**

**Prijedlog II Izmjena i dopuna Proračuna Grada Skradina za 2017.g.**

O prijedlogu II Izmjena i dopuna Proračuna Grada Skradina za 2017.g. uvodno izlaganje podnijela je viša stručna suradnica u Službi za proračun i financije Ivana Sučić. Navela je kako su znatne promjene kod prihoda i rashoda, a odnose se na projekte koji do kraja godine neće biti realizirani. Najveći iznos odnosi se na cestu Kistanje-Laškovica koji je iznosio 12.200.000,00 kn i na izgradnju reciklažnog dvorišta koji je iznosio 2.400.000,00 kn. Skrenula je pozornost na stranicu 2. predloženih izmjena i dopuna Proračuna, a odnosi se na višak u iznosu od 1.493.815,59 kn. To je višak iz 2016.g. koji se planira utrošiti do kraja ove godine i kada se taj iznos pribroji rashodima, prihodi i rashodi su isti. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog II Izmjena i dopuna Proračuna Grada Skradina za 2017.g., te je isti jednoglasno usvojen.

II Izmjene i dopune Proračuna Grada Skradina za 2017.g. prilažu se Zapisniku pod 2) i čine njegov sastavni dio.

-7-

**Točka 3.**

**Prijedlog** **Izmjena Programa gradnje objekata i uređaja komunalne**

**infrastrukture na području Grada Skradina u 2017.g. (III)**

O prijedlogu Izmjena Programa gradnje objekata i uređaja komunalne infrastrukture na području Grada Skradina u 2017.g. (III), uvodno izlaganje podnio pročelnik Jedinstvenog upravnog odjela Grada Skradina Josip Silov. Naveo je kako se u dobivenim materijalima potkrala greška kod stavke „Nerazvrstane ceste-Rekonstrukcija ceste Sonković-Prukljan-1.000.000,00 kn Ta cesta je prešla pod rang lokalne ceste pod nadležnošću Županijske uprave za ceste i oni su sada u fazi izrade natječaja koji treba ići kroz 2018.g. Ono što je ovdje za naglasiti je cesta Dubravice-Graovo-Novo naselje koja se u predloženim izmjenama Programa vodi kroz dvije stavke od čega se prva stavka odnosi na projektnu dokumentaciju, a druga na troškove izgradnje. Budući da se radi o istoj cesti obje stavke se objedinjuju. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena Programa gradnje objekata i uređaja komunalne

infrastrukture na području Grada Skradina u 2017.g. (III), te su iste jednoglasno usvojene.

Izmjene Programa prilažu se Zapisniku pod 3) i čine njegov sastavni dio.

**Točka 4.**

**Prijedlog Izmjena Programa održavanja komunalne**

**infrastrukture na području Grada Skradina u 2017.g. (III)**

Nakon uvodnog izlaganja od strane samostalne upravne referentice za komunalne djelatnosti Anke Verović o prijedlogu Izmjena Programa gradnje objekata i uređaja komunalne

infrastrukture na području Grada Skradina u 2017.g. (III), otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena Programa održavanja komunalne

infrastrukture na području Grada Skradina u 2017.g. (III), te su iste jednoglasno usvojene.

Izmjene Programa prilažu se Zapisniku pod 4) i čine njegov sastavni dio.

**Točka 5.**

**Prijedlog Izmjena i dopuna** **Programa javnih potreba**

**u kulturi na području Grada Skradina za 2017.g. (II)**

Predsjednica Gradskog vijeća Grada Skradina Nadija Zorica otvorila je raspravu o prijedlogu Izmjena i dopuna Programa javnih potreba u kulturi na području Grada Skradina za 2017.g. (II).

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa javnih potreba

u kulturi na području Grada Skradina za 2017.g. (II), te je isti jednoglasno usvojen.

Izmjene i dopune Programa prilažu se Zapisniku pod 5) i čine njegov sastavni dio.

-8-

**Točka 6.**

**Prijedlog Izmjena i dopuna Programa javnih potreba**

**u sportu na području Grada Skradina za 2017.g. (II)**

O prijedlogu Izmjena i dopuna Programa javnih potreba u sportu na području Grada Skradina za 2017.g. uvodno izlaganje podnio je gradonačelnik Grada Skradina Antonijo Brajković. Naveo je kako se izmjene odnose na stavku „Sportski i rekreacijski tereni“. Radi se o prekoračenju planiranog iznosa održavanja sportskih terena, a od toga najznačajniji udio je NK „SOŠK“, radi održavanja travnjaka, te u Programu i aktivnosti udruga čiji planirani iznos je povećan za 30.000,00 kn.

Vijećnik Slavko Skočić javio se za riječ i pitao da li je nešto konkretno napravljeno za sportsku dvoranu. Gradonačelnik Antonijo Brajković odgovorio je kako se, preko Ministarstva regionalnog razvoja, otvorio Program sufinanciranja projektne dokumentacije određenih objekata, u našem slučaju, prijavljen je projekt sportske dvorane. Pred neki dan razgovarao je s ravnateljicom Razvojne agencije i kroz nekih mjesec dana očekuju se rezultati. Po tom pitanju je vrlo optimističan. Početkom godine, ukoliko bude išlo sve svojim tijekom, naručit će se izrada projektne dokumentacije koja je planirana u iznosu od 240.000,00 kn s PDV-om. Nada se da će, nakon izrade projektne dokumentacije moći u prvoj polovici 2018.g. ishodovati sve potrebne dozvole i tako imati pripremljen projekt za kandidiranje na neki od vanproračunskih izvora.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa javnih potreba

u sportu na području Grada Skradina za 2017.g. (II), te je isti jednoglasno usvojen.

Izmjene i dopune Programa prilažu se Zapisniku pod 6) i čine njegov sastavni dio.

**Točka 7.**

**Prijedlog Izmjena i dopuna Programa** **pomoći socijalno ugroženim**

**osobama na području Grada Skradina za 2017.g. (I)**

Nakon obrazloženja od strane gradonačelnika Grada Skradina Antonija Brajkovića zašto su smanjeni iznosi pojedinih stavki u Programu pomoći socijalno ugroženim osobama na području Grada Skradina za 2017.g. (I), otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa pomoći socijalno ugroženim osobama na području Grada Skradina za 2017.g. (I), te je isti jednoglasno usvojen.

Izmjene i dopune Programa prilažu se Zapisniku pod 7) i čine njegov sastavni dio.

-9-

**Točka 8.**

**Prijedlog Proračuna Grada Skradina za 2018.g. s Projekcijom**

**Proračuna Grada Skradina za 2018.g.-2020.g.**

O prijedlogu Proračuna Grada Skradina za 2018.g. s Projekcijom Proračuna Grada Skradina za 2018.g.-2020.g. uvodno izlaganje podnio je gradonačelnik Grada Skradina Antonijo Brajković. Naveo je kako se radi o izuzetno važnoj točci dnevnog reda i Proračun je temeljni financijski dokument koji Gradsko vijeće donosi. Proračun će umnogome definirati stvarnost i sve ono što očekuje Grad. Drži kako je Proračun dobro izbalansiran, a isti ima i razvojne komponente koliko je god to moguće i temelji se na vizijama i Strategiji Grada Skradina. Proračun je planiran u iznosu, nešto većem, od 27.000.000,00 kn. Od toga treba svakako istaknuti neke projekte koji čine Proračun tako nominalno velik, a to je u svakom slučaju nešto što Grad očekuje da bi moglo realizirati u 2018.g. Tu spada dječji vrtić koji je ove godine prijavljen u petom mjesecu na mjeru 7.4.1. preko Ministarstva poljoprivrede, odnosno preko Agencije za plaćanje u poljoprivredi. Očekuje da će se taj projekt realizirati u slijedećoj godini, a ako ne u slijedećoj, onda u prvoj polovici 2019.g. Također, jedna značajna stavka koja do sada nije bila prisutna u Proračunu, a koja proračun nominalno povećava je i pomoć ugroženim starijim osobama, a to je projekt „Zaželi“ čiji ugovor je potpisao prije nekoliko dana u Osijeku. To su sredstva koja su, preko Europskog socijalnog fonda, odobrena od strane Ministarstva rada. Radi se o 2.000.000,00 kn i koji će se kroz dvije slijedeće godine utrošiti na brigu o starijim i nemoćnim osobama na području Grada Skradina. Po projekcijama Grada, ima 40-ak osoba koji se nalaze u takvoj skupini. Pritom bi se zaposlilo 8 teže zapošljivih žena. Radi se o ženama, životne dobi preko 50 godina. Isto tako, zaposlilo bi se dvoje mladih ljudi koji bi taj projekt, slijedeće dvije godine vodili. Kao obrazloženje zašto je Proračun razvojan naveo je kako je prijedlogom Proračuna planirano preko 1.500.000,00 kn za projektnu dokumentaciju. Izrada projektne dokumentacije preduvjet je za realizaciju projekata koje Grad planira realizirati. Za ovu godinu planirana je izrada slijedeće projektne dokumentacije: projektna dokumentacija za izradu staze do tvrđave Turina, projektna dokumentacija za uređenje plaže „Krečana“, projektna dokumentacija za sportsku dvoranu, projektna dokumentacija za budući veslački hangar, projektna dokumentacija za nekadašnju plaža „Pionir“, projektna dokumentacija za uređenje Male Jaruge. Nije zaboravljena ni društvena komponenta. Značajnije su povećana izdvajanja za potrebe rada udruga, kulturno ljeto na kojem se temelji na turistička ponuda u ljetnom dijelu godine. Na kraju izlaganja naveo je kako su značajno povećana izdvajanja za dva DVD (Skradin i Dubravice). Nakon obrazloženja pojedinih stavki prijedloga Proračuna Grada Skradina za 2018.g. s Projekcijom Proračuna Grada Skradina za 2018.g.-2020.g. otvorena je rasprava.

Vijećnik Slavko Skočić javio se za riječ i rekao kako je jako važno što je toliko sredstava planirano za projektnu dokumentaciju. Volio bi da je više sredstava planirano za pripremu tehničke dokumentacije za vodu, kako bi vodu dobila i ona naselja koja je nemaju. Posebno pozdravlja što se planira više sredstava osigurati za prijevoz vode. Gradonačelnik Antonijo Brajković odgovorio je kako jedinice lokalne samouprave nisu isporučitelji vodnih usluga, već je to u slučaju Grada Skradina tvrtka „Vodovod i odvodnja“ d.o.o. Šibenik. Grad ne naručuje projektnu dokumentaciju za te složenije sustave vodoopskrbe. Bio je nekoliko puta u „Vodovodu“ i dobio je uvjerenja kako će oni u ovoj godini i početkom iduće godine izraditi projektnu dokumentaciju za vodoopskrbu tog dijela Skradina (Bribir, Bratiškovci, Velika Glava, Vaćani) s krakom cijevi iz Đevrsaka, odnosno s izvora Miljacke. Vrlo je vjerojatno da će se

-10-

pokrenuti jedan širi projekt ne samo vodoopskrbe ovog dijela Skradina već i vodoopskrbe sjevernog dijela Dalmacije.

Nakon završene rasprave, predsjednica Gradskog vijeća Grada Skradina Nadija Zorica stavila je na glasovanje prijedlog Proračuna Grada Skradina za 2018.g. s Projekcijom

Proračuna Grada Skradina za 2018.g.-2020.g., te je isti jednoglasno usvojen.

Proračun Grada Skradina za 2018.g. s Projekcijom Proračuna Grada Skradina za 2018.g.-2020.g. prilažu se Zapisniku pod 8) i čine njegov sastavni dio.

**Točka 9.**

**Prijedlog Plana razvojnih programa 2018.g.-2020.g.**

Nakon uvodnog izlaganja od strane više stručne suradnice u Službi za proračun i financije Ivane Sučić o prijedlogu Plana razvojnih programa 2018.g.-2020.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Plana razvojnih programa 2018.g.-2020.g., te je isti jednoglasno usvojen.

Plan se prilaže Zapisniku pod 9) i čini njegov sastavni dio.

**Točka 10.**

**Prijedlog Odluke o izvršenju Proračuna Grada Skradina za 2018.g.**

Nakon uvodnog izlaganja od strane više stručne suradnice u Službi za proračun i financije Ivane Sučić o prijedlogu Odluke o izvršenju Proračuna Grada Skradina za 2018.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izvršenju Proračuna Grada Skradina za 2018.g., te je ista jednoglasno usvojena.

Odluka se prilaže Zapisniku pod 10) i čini njegov sastavni dio.

**Točka 11.**

**Prijedlog Odluke o izmjeni Odluke o porezima Grada Skradina**

O prijedlogu Odluke o izmjeni Odluke o porezima Grada Skradina uvodno obrazloženje podnio je pročelnik Jedinstvenog upravnog odjela Grada Skradina Josip Silov. Kao razlog za izmjenu Odluke o porezima Grada Skradina koja je donesena na 2. sjednici Gradskog vijeća Grada Skradina od 27. srpnja 2017.g. naveo je kako su u listopadu usvojene Izmjene Zakona o lokalnim porezima, kojim su ukinute odredbe koje se odnose na porez na nekretnine. Sukladno tome, trebalo je pristupiti izradi izmjene Odluke o porezima Grada Skradina u dijelu koji se odnosi na porez na nekretnine. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o porezima Grada Skradina, te je ista jednoglasno usvojena.

Odluka se prilaže Zapisniku pod 11) i čini njegov sastavni dio.

-11-

**Točka 12.**

**Prijedlog Odluke o izmjeni Odluke o socijalnoj skrbi**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Odluke o izmjeni Odluke o socijalnoj skrbi, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o socijalnoj skrbi, te je ista jednoglasno usvojena.

Odluka se prilaže Zapisniku pod 12) i čini njegov sastavni dio.

**Točka 13.**

**Prijedlog Programa gradnje objekata i uređaja komunalne**

**infrastrukture na području Grada Skradina u 2018.g.**

Nakon uvodnog obrazloženja od strane samostalne upravne referentice za komunalne djelatnosti Anke Verović o prijedlogu Programa gradnje objekata i uređaja komunalne

infrastrukture na području Grada Skradina u 2018.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa gradnje objekata i uređaja komunalne

infrastrukture na području Grada Skradina u 2018.g., te je isti jednoglasno usvojen.

Program se prilaže Zapisniku pod 13) i čini njegov sastavni dio.

**Točka 14.**

**Prijedlog Programa održavanja komunalne infrastrukture**

**na području Grada Skradina u 2018.g.**

Nakon uvodnog obrazloženja od strane samostalne upravne referentice za komunalne djelatnosti Anke Verović o prijedlogu Programa gradnje objekata i uređaja komunalne

infrastrukture na području Grada Skradina u 2018.g., otvorena je rasprava.

Vijećnik Slavko Skočić javio se za riječ i pitao na koji način se dolazi do zaključka kako na nekom dijelu ceste ili sl. treba izvršiti neke intervencije.

Predsjednica Gradskog vijeća Grada Skradina utvrdila je kako je sa sjednice izašao vijećnik Tonći Petrović, te je sjednici nazočno 10 (deset) vijećnika.

Samostalna upravna referentica za komunalne djelatnosti Anka Verović odgovorila je kako Grad Skradin ima potpisan ugovor o održavanju nerazvrstanih cesta na području Grada Skradina s tvrtkom „Ceste Šibenik“, potpisan na dvije godine i koji ističe u 2018.g. Isto tako, potpisan je ugovor o provođenju nadzora nad izvođenjem radova na održavanju nerazvrstanih cesta, tako da postoje stručne osobe koje određuju koje se nerazvrstane ceste trebaju u datom trenutku održavati i sanirati.

Predsjednica Gradskog vijeća Grada Skradina utvrdila je kako je sjednici ponovo nazočan vijećnik Tonći Petrović, te je sjednici opet nazočno 11 (jedanaest) vijećnika.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa održavanja komunalne infrastrukture na području Grada Skradina u 2018.g., te je isti jednoglasno usvojen.

Program se prilaže Zapisniku pod 14) i čini njegov sastavni dio.

-12-

**Točka 15.**

**Prijedlog Programa javnih potreba u kulturi**

**na području Grada Skradina za 2018.g.**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Programa javnih potreba u kulturi na području Grada Skradina za 2018.g., otvorena je rasprava.

Vijećnik Željko Bajalica javio se za riječ i rekao kako je kultura važan segment življenja. Očekivao je da će se naći više sredstava za kulturu i nada se kako će se rebalansom Proračuna moći nešto napraviti. Gradonačelnik Antonijo Brajković odgovorio je kako se ne može složiti s navodom vijećnika Željka Bajalice. Kao obrazloženje tome naveo je primjer Državnog proračuna RH koji iznosi cca 120 milijardi kuna, od čega se za kulturu izdvaja milijardu kuna, odnosno nešto manje od 1%. Sredstva koja se izdvajaju za kulturu iz Proračuna Grada Skradina čine 20% Proračuna Grada, i teško da ovako mala sredina može izdvojiti više. Ako Grad uspije izdvojiti ova planirana sredstva, onda je Grad napravio puno i on kao gradonačelnik će biti više nego zadovoljan. Vijećnik Željko Bajalica javio se za riječ i rekao kako se on slaže s gradonačelnikom , ali je mišljenja kako se u kulturu može još dodatno ulagati i kako ona čini važan segment i daje značajan doprinos razvoju turizma.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa javnih potreba u kulturi na području Grada Skradina za 2018.g., te je isti jednoglasno usvojen.

Program se prilaže Zapisniku pod 15) i čini njegov sastavni dio.

**Točka 16.**

**Prijedlog Programa javnih potreba u športu**

**na području Grada Skradina za 2018.g.**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Programa javnih potreba u sportu na području Grada Skradina za 2018.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa javnih potreba u sportu na području Grada Skradina za 2018.g., te je isti jednoglasno usvojen.

Program se prilaže Zapisniku pod 16) i čini njegov sastavni dio.

**Točka 17.**

**Prijedlog Programa pomoći socijalno ugroženim**

**osobama na području Grada Skradina za 2018.g.**

Nakon uvodnog obrazloženja od strane gradonačelnika Grada Skradina Antonija Brajkovića o prijedlogu Programa pomoći socijalno ugroženim osobama na području Grada Skradina za 2018.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa pomoći socijalno ugroženim osobama na području Grada Skradina za 2018.g., te je isti jednoglasno usvojen.

Program se prilaže Zapisniku pod 17) i čini njegov sastavni dio.

-13-

**Točka 18.**

**Prijedlog Odluke o dopuni Odluke o nerazvrstanim**

**cestama na području Grada Skradina**

Nakon uvodnog obrazloženja od strane pročelnika Jedinstvenog upravnog odjela Grada Skradina Josipa Silova o prijedlogu Odluke o dopuni Odluke o nerazvrstanim cestama na području Grada Skradina, otvorena je rasprava.

Vijećnik Slavko Skočić javio se za riječ i pitao koja je procedura da se neka cesta uvrsti u kategoriju nerazvrstane ceste.

Pročelnik Josip Silov odgovorio je kako put mora biti kolni, na teren mora izaći geodet i napraviti elaborat, u javnom glasilu objavljuje se javni poziv svim nositeljima prava na zemljištu preko kojeg prelazi put i okolnom zemljištu na uvid, ako nema pritužbi tada se takav elaborat dostavlja katastru na provođenje, a zatim katastar dostavlja nadležnom sudu za upis vlasništva jedin.lok,u.. Kada nadležni sud izvrši svoje radnje, spis vraća na katastar. Ukoliko netko uloži žalbu, postupak se produžava.

Predsjednica Gradskog vijeća Grada Skradina Nadija Zorica utvrdila je kako je sa sjednice izašao vijećnik Ante Bratić, te je sjednici nazočno 10 (deset) vijećnika.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o dopuni Odluke o nerazvrstanim cestama na području Grada Skradina, te je ista jednoglasno usvojena.

Odluka se prilaže Zapisniku pod 18) i čini njegov sastavni dio.

**Točka 19.**

**Prijedlog Odluke o određivanju pravnih osoba od interesa**

**za sustav civilne zaštite na području Grada Skradina**

O prijedlogu Odluke o određivanju pravnih osoba od interesa za sustav civilne

zaštite na području Grada Skradina uvodno izlaganje podnio je pročelnik Jedinstvenog upravnog odjela Grada Skradina Josip Silov. Naveo je kako se ovom odlukom određuju pravne osobe od interesa za sustav civilne zaštite na području Grada Skradina, a u skladu s važećom Procjenom ugroženosti stanovništva, materijalnih i kulturnih dobara te okoliša na području Grada Skradina, s ciljem priprema i sudjelovanja u otklanjanju posljedica katastrofa i velikih nesreća. Prijedlogom Odluke, pravne osobe od interesa za sustav civilne zaštite su: „Rivina Jaruga“ d.o.o Skradin, te Osnovna škola Skradin.

Prije otvaranja rasprave, predsjednica Gradskog vijeća Grada Skradina Nadija Zorica utvrdila je kako je sjednici ponovo nazočan vijećnik Ante Bratić, te je sjednici nazočno 11 (jedanaest) vijećnika. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o određivanju pravnih osoba od interesa za sustav civilne zaštite na području Grada Skradina, te je ista jednoglasno usvojena.

Odluka se prilaže Zapisniku pod 19) i čini njegov sastavni dio.

-14-

**Točka 20.**

**Prijedlog Analize stanja sustava civilne**

**zaštite Grada Skradina za 2017.g.**

Nakon uvodnog obrazloženja od strane pročelnika Jedinstvenog upravnog odjela Grada Skradina Josipa Silova o prijedlogu Analize stanja sustava civilne zaštite Grada Skradina za 2017.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Analize stanja sustava civilne zaštite Grada Skradina za 2017.g., te je ista jednoglasno usvojena.

Analiza se prilaže Zapisniku pod 20) i čini njegov sastavni dio.

**Točka 21.**

**Prijedlog Godišnjeg plana razvoja sustava**

**civilne zaštite Grada Skradina u 2018.g.**

O prijedlogu Godišnjeg plana razvoja sustava civilne zaštite Grada Skradina u 2018.g. uvodno izlaganje podnio je pročelnik Jedinstvenog upravnog odjela Grada Skradina Josip Silov. Naveo je kako se na temelju Analize stanja sustava civilne zaštite Grada Skradina, a sukladno Procjeni ugroženosti stanovništva, materijalnih i kulturnih dobara i okoliša Grada Skradina (usklađenje 1), razmjeru opasnosti i prijetnji od mogućih većih nesreća i katastrofa, kao i potrebi razvoja cjelokupnog sustava civilne zaštite na području Grada Skradina donosi Godišnji plan razvoja sustava civilne zaštite Grada Skradina u 2018.g. Godišnji plan razvoja sustava civilne zaštite odnosi se na slijedeće: civilna zaštita, vatrogastvo, udruge građana koje sudjeluju u sustavu civilne zaštite, te procjenu rizika od velikih nesreća i plan djelovanja civilne zaštite. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Godišnjeg plana razvoja sustava civilne zaštite Grada Skradina u 2018.g., te je isti jednoglasno usvojen.

Godišnji plan se prilaže Zapisniku pod 21) i čini njegov sastavni dio.

**Točka 22.**

**Prijedlog Godišnjeg provedbenog plana unapređenja**

**zaštite od požara Grada Skradina za 2018.g.**

O prijedlogu Godišnjeg provedbenog plana unapređenja zaštite od požara Grada Skradina za 2018.g. uvodno izlaganje podnio je pročelnik Jedinstvenog upravnog odjela Grada Skradina Josip Silov. Naveo je kako se isti donosi radi unapređenja i boljeg planiranja zaštite od požara na području Grada Skradina. Planom se određuje prijedlog organizacijskih i tehničkih mjera nužnih za unapređenje zaštite od požara na području Grada Skradina, a sukladno činjeničnom stanju utvrđenom u Procjeni ugroženosti od požara i tehnoloških eksplozija za Grad Skradin. Potom je otvorena rasprava.

-15-

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Godišnjeg provedbenog plana unapređenja zaštite od požara Grada Skradina za 2018.g., te je isti jednoglasno usvojen.

Godišnji provedbeni plan se prilaže Zapisniku pod 22) i čini njegov sastavni dio.

**Točka 23.**

**Prijedlog Rješenja o izmjeni Rješenja o osnivanju i imenovanju**

**članova Vijeća za davanje koncesijskog odobrenja**

Nakon uvodnog obrazloženja o prijedlogu Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja od strane pročelnika Jedinstvenog upravnog odjela Grada Skradina Josipa Silova, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Rješenja o izmjeni Rješenja o osnivanju i imenovanju članova Vijeća za davanje koncesijskog odobrenja, te je isto jednoglasno usvojeno.

Rješenje se prilaže Zapisniku pod 23) i čini njegov sastavni dio.

Sjednica je završena u 12,40 sati.

**ZAPISNIK SASTAVILA:**

Paulina Radeljak, v.r.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.